Nildeltaj inunditaj savanoj

eta|Situo de la ekoregiono.
eta|Maldekstra nila riverbordo inter Edfu kaj Kom Ombo, Egiptujo.
La **nildeltaj inunditaj savanoj** estas tersupraĵa ekoregiono el la dezertega ekoprovinco de la palearktisa ekozono, difinita de la Monda Natur-Fonduso (WWF), kiu etendiĝas tra Nildelto kaj malsupra Nilvalo en Egiptujo. Biome temas pri ekoregiono el la inunditaj herbejoj kaj savanoj.

## Priskribo 
La ekoregiono okupas 50 500 da kvadrataj kilometroj tra Delto kaj malsupra Nilvalo, ekde la Alta Baraĵo de Asuano ĝis la enfluo en Mediteraneo, 1 100 kilometrojn pli al nordo.

## Flaŭro 
eta|maldekstra|Papiruscipero.
[eta|maldekstra|Nilo apud [Asuano]]
Iam Nildelto estis konata por la vastaj ciperaraj marĉoj, sed la papiruscipero nuntempe plejparte forestas. La vegetaĵaro konsistas el *Phragmites australis*, *Typha capensis*, kaj *Juncus maritimus*, kun iuj malgrandaj ciperacoj. La granda marborda Laguno de Manzala entenas tavolojn de *Ceratophyllum demersum*, *Potamogeton crispus*, kaj *P. pectinatus* ĉirkaŭ la suda marbordo kune kun densan fitoplanktonon.

## Faŭno 
Nildelto estas esenca punkto por la migrado de milionoj da birdoj inter la palearktisa kaj la afrotropisa ekozonoj. Specioj kiuj trapasas la nildeltajn inunditajn savanojn inkluzivas la blankan cikonion (*Ciconia ciconia*), la nigran cikonion (*Ciconia nigra*), la ordinaran gruon kaj la blankan pelikanon (*Pelecanus onocrotalus*), same kiel multe da rabobirdoj, inkluzive de la serpentaglo (*Circaetus gallicus*), la botaglo (*Hieraaetus pennatus*), la stepaglo (*Aquila nipalensis*), la malgranda kriaglo (*Aquila pomarina*), la komuna buteo (*Buteo buteo*), la vespobuteo (*Pernis apivorus*) kaj la mallongkrura akcipitro (*Accipter brevipes*). Multaj kaj granda variado de akvobirdoj, paseroformaj birdoj kaj aliaj birdogrupigoj ankaŭ trapasas la ekoregionon dum la printempo kaj la aŭtuno.

## Endemiismoj 
Al Nilo en Egiptujo estas asociataj almenaŭ 553 plantospecioj, el kiuj almenaŭ 8 estas endemiaj. Du kromaj endemioj vivas en la apudnilaj oazoj . La ekoregiono gastigas jenajn endemiajn vertebrulojn : *Amietophrynus kassasii*, specio de bufo el la familio de la bufonedoj; *Crocidura floweri*, specio de soriko el la familio de la sorikedoj.

## Minacoj kaj konservado 
La ekoregiono estas krize endanĝerigata. La konstruado de la Alta Baraĵo de Asuano faris finon al jaraj leviĝigadoj de Nilo, kaj la torfejoj de papirusa cipero kiuj kovris la humidajn zonojn, praktike estas malaperintaj. Krome, Nil-Deldo travivas erozion kaj grundosaliĝon.

## Referencoj 
## Literaturo 
*  El Hadidi, M.N. and H.A. Hosni, 1994 : Biodiversity in the flora of Egypt. *in* : L.J.G. Van der Masen, X.M. van der Burgt, and J.M. van Medenbach de Rooy, editors. The biodiversity of African plants: proceedings XIVth AETFAT Congress. *Kluwer Academic Press*, Dordrecht, Wageningen, the Netherlands.

## Vidu ankaŭ 
* Ĉasado en antikva Egiptujo
* Ekologia klasifiko de la tersupraĵoj
* Konservada stato de ekoregiono

## Eksteraj ligiloj 
*  Ekoregiono PA0904 : Nildeltaj inunditaj savanoj (WWF)
*  Nildeltaj inunditaj savanoj (*WWF-Wildworld*)
*  Nildeltaj inunditaj savanoj (*Wildworld*) - Nacia Geografia Societo
*  Nildeltaj inunditaj savanoj (*The Encyclopedia of Earth*)
*  Nildeltaj inunditaj savanoj (*Globalspecies*) 
*  Situo de la ekoregiono : tajpu *Nile Delta flooded savanna*

Kategorio:Palearktisaj ekoregionoj
Kategorio:Inunditaj herbejoj kaj savanoj
Kategorio:Saharo
Kategorio:Geografio de Egiptio